Kalle Pilt

Kalle Pilt (sündinud 15. juunil 1966 Võrumaal) on ehitusinsener, poliitik ja ettevõtja.

Hariduskäik
Lõpetas 1984 Vastseliina keskkooli ja 1991 Eesti Põllumajanduse Akadeemia hüdrotehnikainsenerina (cum laude). 

1994. aastal läbis koolituse "Strategic Business Development Consultants Training Programme". Omandas 2002. aastal Tartu Ülikooli Avatud Ülikoolis ärijuhtimise magistrikraadi. 

2012. aastast oli doktoriõppes Eesti Maaülikooli Metsandus- ja Maaehitusinstituudis tehnikateaduse õppekaval ning alates 2013 doktoriõppes Tallinna Tehnikaülikoolis Ehituse- ja Keskkonnatehnika doktorikoolis.

Töökäik
Aastatel 1990–1991 oli ta Valga maakonna Hellenurme kolhoosi peainsener ehituse alal, 1991–1992 ITC direktori Andres Bergmanni assistent, 1992–1994 AS Est Stein Tartu esinduse juhataja. 1994–1995 oli ta EKE Ariko juhtimis- ja ettevõtluskonsultant ning 1995–1999 Arilekt OÜ juhtimis- ja ettevõtluskonsultant.

1999–2013 oli ta OÜ Puleium juhataja. 2003–2007 Eesti Mükoloogiauuringute Keskuse juhataja. 2013. aastast Eesti Mükoloogiauringute Keskuse sihtasutuse nõukogu esimees.

2007. aastast Eesti Kohtuekspertiisi Instituudi riiklikult tunnustatud kohtuekspert. 2011. aastast Wood NDT OÜ puitkonstruktsioonide ehitusekspert. 2007–2012 Eesti Maaülikool lektor (puitkonstruktsioonid, tarindite projekteerimise alused loengud ja menetluspraktikate juhendamine). 2010–2013 Eesti Vabaõhumuuseumi Interreg IVA rahvusvahelise projekti FaBBi projektijuht.

Liikmesus
 International Biodeterioration & Biodegradation Society (IBBS) liige
 Eesti Desinfektsiooni- ja Kahjuritõrjeettevõtete Liidu juhatuse liige

Poliitiline tegevus
Kalle Pilt oli Eesti Vabaerakonna asutajaliige ning juhatuse liige 2014–2015. Olnud ka Vabaerakonna Tartu ühenduse esimees ja Tartu valimisringkonna koordinaator. Alates novembrist 2015 osaleb Tartu Linnavolikogu linnavarade komisjoni töös.

Publikatsioone

Isiklikku
Rahvatantsuansambli Tarbatu vilistlasrühma liige.

Välislingid
 Kalle Pilt ETIS-es
 OÜ Puleium
 International Biodeterioration & Biodegradation Society

Eesti ettevõtjad
Eesti ehitusettevõtjad
Eesti Maaülikooli maainseneriteaduskonna vilistlased
Sündinud 1966